༄༅། །དཀོན་བརྩེགས་ལེའུ་འབུམ་གྱི་མདོ་འགྲེལ་བཞུགས་སོ། །
༈ ད་ནི་འཕགས་པ་རྔ་བོ་ཆེ་ཞེས་བྱ་བའི་མདོ་བཤད་པར་བྱ་སྟེ། གླེང་གཞིས་མདོར་
བསྟན་པ་ནི་འདི་སྐད་ཅེས་པ་ལ་སོགས་པའོ། །ཆོས་ཕུན་ཚོགས་རྒྱས་པར་བཤད་པ་ལ། རྔ་བོ་
ཆེའི་ཆོས་གསུང་བའི་ཕྱིར། འཁོར་རྣམ་པར་དག་པར་བྱས་པ་ནི། དེ་ནས་དེའི་ཚེ་ཡུལ་ཀོ་ས་ལ་
ཞེས་པ་ལ་སོགས་པའོ། །ཤིན་ཏུ་དྲིས་ནས་འཁོར་གྱིས་གསོལ་བ་བཏབ་སྟེ། ཆོས་ཟབ་མོ་གསུང་
བར་གདམས་པ་ནི། འོད་སྲུང་ཁྱོད་ཀྱིས་ད་ཡང་འཁོར་རྣམས་ལ་ཞེས་པ་སོགས་པའོ། །འོད་
སྲུང་ལ་ཐེག་པ་ཆེན་པོའི་ཅོད་པན་བཅིངས་ནས་རྔ་བོའི་ཆེའི་ཆོས་བཤད་པར་དབང་བསྐུར་བ་
ནི། བཅོམ་ལྡན་འདས་ཀྱིས་འོད་སྲུང་ལེགས་སོ་ཞེས་པ་ལ་སོགས་པ་སྟེ། རྟག་པ་ལ་སོགས་པ་ནི་
རྒྱུད་བླ་མ་ལས་བཤད་པ་ལྟར་རོ། །ལེའུ་དང་བོ་བཤད་པའོ། །ལེའུ་གཉིས་པ་ཆོས་དྲིས་ལན་གྱིས་
མདོར་བསྟན་པ་ནི། དེ་ནས་ཞེས་པ་ལ་སོགས་པའོ། །རྒྱས་པར་བཤད་པ་ལ་ཆོས་ཟབ་མོ་བརྒལ་
བརྟགས་ཀྱིས་གཏན་ལ་དབབ་པ་ནི། དེ་ནས་བཅོམ་ལྡན་འདས་ཀྱིས་ཚིགས་སུ་བཅད་པ་ཞེས་
པ་ལ་སོགས་པའོ། །
དེ་ཉིད་སྔོན་རབས་དང་སྦྱར་ནས་རྣམ་གྲངས་དུ་མས་བཤད་པ་ནི། བཅོམ་ལྡན་འདས་
ཀྱིས་འོད་སྲུང་འདས་པའི་དུས་སྐམ་པ་ཞེས་པ་ལ་སོགས་པའོ། །སྙིང་བོ་རྟག་བརྟན་གྱི་ཆོས་རྣམ་
གྲངས་དུ་མས་བསྟན་པ་ནི།
ཕ་ཡས་
པའོ། །མདོ་སྡེ་འདི་ལེགས་པར་སྲུང་ཞིང་གཟུང་བར་བྱ་བའི་ཚུལ་ནི། འོད་སྲུང་དེ་བཞིན་དུ་
ངའི་བུ་ཉན་ཐོས་རྣམས་ཀྱང་ཞེས་པ་ལ་སོགས་པའོ། །དེ་ནས་བཅོས་པའི་དོན་བདག་དང་བདག་
གི་དོན་དེ་ཁོ་ན་ཉིད་གསལ་བར་བྱ་བ་ནི། ཡང་བཅོམ་ལྡན་འདས་ཀྱིས་བཀའ་བསྩལ་པ། འོད་
སྲུང་ཁྱོད་ཀྱིས་དེ་བཞིན་གཤེགས་པའི་སྙིང་བོ་ཤེས་རབ་ཀྱིས་ཞེས་པ་ལ་སོགས་པའོ། །དེ་ལ་
བདག་ནི་གཉུག་མ་བདེ་བར་གཤེགས་པའི་སྙིང་བོ་ཡིན་ལ། དེ་ལས་ལྷག་མ་རྣམས་ནི་བདག་
633

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ག
མེད་པ་སྙིང་བོ་མེད་པ་ཡིན་ལ། བདག་དེ་ཡང་། བདག་དང་བདག་མེད་སྤྲོས་པ་དག །ཉེ་བར་
ཞི་ཕྱིར་དམ་པའི་བདག །ཅེས་རྒྱུད་བླ་མ་ལས་བསྟན་པ་ལྟར་ཏེ། གཉུག་མ་ནི་རྣམ་པར་མི་རྟོག་
པ་གང་གི་ཡང་སྤྲོས་པ་ཞེས་ཡིན་པའི་ཕྱིར་རོ།
།ལི་ཙ་བྱི་མཐོང་ནས་ཆོས་འདི་འཛིན་ཚུལ་གཙོ་
བོར་བཤད་པ་ནི། དེ་ནས་བཅོམ་ལྡན་འདས་ཀྱིས་མཐོང་ན་དགའ་ཞེས་པ་ལ་སོགས་ཏེ། འདིར་
ས་ལུང་
བསྟན་པ་དང་། ་ བདེ་བར་གཤེགས་པའི་སྙིང་བོ་རྟག་པ་ལ་སོགས་པ་དགོངས་པ་ཅན་མ་ཡིན་
པར་བཤད་པ་མདོ་སྡེ་ལ་ལོག་སྒྲུབ་མི་བྱ་སྟེ། ཡང་ན་ནི་བདེ་བར་གཤེགས་པའི་སྙིང་བོ་ཇི་ལྟ་
བཞིན་ཡོད་པ་མཚན་ཉིད་པར་ཤེས་པར་བྱས་ནས་འཁོར་བའི་ཆོས་ཐམས་ཅད་མེ
ད་མེད་བཞིན་དུ་
སྣང་བར་ཤེས་པར་གྱིས་ཤིག གཞན་དུ་ན་ཀླུ་སྒྲུབ་ལ་སོགས་པ་མདོ་གཞན་དུ་ལུང་བསྟན་པའི་
རྣམ་གྲངས་ཀྱང་དགོངས་པ་ཅན་ཡིན་པས་མདོ་གཞན་ལས་གསུངས་པ་ལྟར་མ་འཛིན་ཅིག
ཅེས་བཞེངས་པ་ཡིན་པའི་ཕྱིར་རོ། །མདོ་སྡེ་རྫོགས་པའི་ཚུལ་བཤད་པ་ནི། བཅོམ་ལྡན་འདས་
ཀྱིས་དེ་སྐད་ཅེས་ཞེས་པ་ལ་སོགས་པའོ། །རྔ་བོ་ཆེའི་མདོ་བཤད་པ་རྫོགས་སོ། །